b'\n_START_ARTICLE_\nGeografija v \xc5\xa1oli\n_START_PARAGRAPH_\nGeografija v \xc5\xa1oli je slovenska revija za popularizacijo geografije. Leta 1991 jo je za\xc4\x8dela izdajati Filozofska fakulteta v Ljubljani, kot zbornik prispevkov s 5. Ile\xc5\xa1i\xc4\x8devih dnevov - osrednjega izobra\xc5\xbeevanja slovenskih u\xc4\x8diteljev geografije. Kasneje je izdajateljstvo pre\xc5\xa1lo na  Zavod Republike Slovenije za \xc5\xa1olstvo.  _NEWLINE_Ustanovil jo je dr. Jurij Kunaver in bil njen urednik, po njenem prenosu na zavod za \xc5\xa1olstvo je polo\xc5\xbeaj odgovorne urednice prevzela Nevenka Cigler. Od leta 2015 revijo ureja dr. Anton Pol\xc5\xa1ak. _NEWLINE__NEWLINE_Prina\xc5\xa1a tako prispevke iz geografske stroke kot didakti\xc4\x8dne vsebine, vezane na \xc5\xa1olsko uporabo geografije.'